Nr. C 348/38 De Europæiske Fællesskabers Tidende 31. 12. 81 
Udtalelse om forslag til Rådets forordning om ændring af forordning (EØF) nr. 3164/76 
om fællesskabskontingentet for vejgodstransport mellem medlemsstaterne 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 269 af 21. oktober 1981, side 4. 
A. UDTALELSENS JURIDISKE GRUNDLAG 
Rådet besluttede den 14. oktober 1981, i medfør af artikel 75 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 192. plenarforsamling, afholdt i 
Bruxelles den 25. og 26. november 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 75, 
under henvisning til anmodning af 14. oktober 1981 
fra Rådet for De europæiske Fællesskaber om Udval­
gets udtalelse, 
under henvisning til Rådets forordning (EØF) nr. 
3164/76 af 16. december 1976 om fællesskabskontin­
gentet for vejgodstransport mellem medlemsstater­
ne {}), senest ændret ved Rådets forordning (EØF) nr. 
305/81 af 20. januar 1981 (2), 
under henvisning til Udvalgets udtalelse af 27. no­
vember 1975(3) og af 20. november 1980(4), 
under henvisning til beslutning truffet af Udvalgets 
formand den 23. oktober 1981 om at pålægge Afde­
lingen for transport og kommunikation at udarbejde 
udtalelse om forslaget (artikel 22 i forretningsorde­
nen), 
under henvisning til afdelingens udtalelse, vedtaget 
på det 141. møde den 11. november 1981, 
0) EFT nr. L 357 af 29. 12. 1976, s. 1. 
(2) EFT nr. L 34 af 6. 2. 1981, s. 1. 
(3) EFT nr. C 35 af 16. 2. 1976, s. 44. 
(*) EFT nr. C 348 af 31. 12. 1980, s. 46. under henvisning til mundtlig beretning aflagt af 
ordføreren, Edmond Renaud (artikel 29 i forret­
ningsordenen), 
under henvisning til drøftelserne på den 192. plenar­
forsamling den 25. og 26. november 1981 (mødet den 
26. november), og 
ud fra følgende betragtninger: 
i artikel 3, stk. 3, i Rådets forordning (EØF) nr. 3164/ 
76 hedder det, at Rådet hvert år inden den 30. no­
vember på forslag af Kommissionen fastsætter en 
eventuel forhøjelse af fællesskabskontigentet og den 
deraf følgende tildeling til medlemsstaterne af yder­
ligere tilladelser; 
en undersøgelse af den økonomiske situation i almin­
delighed, den aktuelle situation på transportmarke­
det samt kortsigtede prognoser for udvilklingen i 
efterspørgslen på transportområdet viser, at fælles­
skabskontingentet bør tilpasses — 
med 46 stemmer for, 28 imod, mens 8 hverken stemte 
for eller imod, 
VEDTAGET FØLGENDE UDTALELSE: 
1. Udvalget konstaterer, at Kommissionen i over­
ensstemmelse med Udvalgets tidligere udtalelse om 
spørgsmålet denne gang har baseret sit forslag om en 
forøgelse af det samlede antal tilladelser (på ca. 20%) 
31. 12. 81 De Europæiske Fællesskabers Tidende Nr. C 348/39 
på statistiske oplysninger, prognoser for den samlede 
efterspørgsel for 1982 og dens fordeling på de for­
skellige former for landtransport. Desuden har Kom­
missionen i forbindelse med systemet for tilsyn med 
markedet hos internationale landevejstransportører 
kontrolleret udnyttelsen af den vejkapacitet, der 
anvendes til vejgodstransport mellem medlemssta­
terne. 
2. På grundlag af ovennævnte oplysninger kommer 
Komissionen frem til en forhøjelse i 1982 på 1,5 mio 
tons af den tonnage, som vil kunne omfattes af fæl­
lesskabstilladelser, og til en forhøjelse af det samlede 
antal fællesskabstilladelser med 720 tilladelser. 
3. Ved fordelingen af fællesskabstilladelserne mel­
lem medlemsstaterne har Kommissionen forkastet det lineære og dermed politiske fordelingskriterium 
og har bestræbt sig på at fordele dem på grundlag af 
økonomiske oplysninger (deltagelse i samhandelen 
og udnyttelse af tilladelser). Desuden foreslår den at 
tildele Grækenland det samme antal nye tilladelser 
som Irland, hvilket betyder en samlet stigning på 760 
tilladelser (4587 i 1982 i forhold til 3827 i 1981). 
4. Derfor ser Udvalget positivt på Kommissionens 
forslag. 
Det mener, at fællesskabstilladelserne er et instru­
ment, der indebærer uomtvistelige fordele sammen­
lignet med bilaterale tilladelser. De harmonerer 
bedre med Rom-traktatens principper og muliggør 
en rationel og effektiv tilrettelæggelse af den interna­
tionale godstransport. 
Udfærdiget i Bruxelles, den 26. november 1981. 
Tomas ROSEINGRAVE 
Formand for 
Det økomomiske og sociale Udvalg 
BILAG 
til Det økonomiske og sociale Udvalgs udtalelse 
I. Ændring af teksten under debatten 
Afdelingens herunder gengivne udtalelse blev afvist til fordel for et ændringsforslag, som 
vedtoges ved afstemning med angivelse af navn, og 
. ud fra følgende betragtning: 
den nuværende situation på markedet berettiger ikke en forhøjelse af antallet af fælles­
skabstilladelser — 
VEDTAGET FØLGENDE UDTALELSE: 
Afdelingen beklager ikke at kunne tilslutte sig Kommissionens forslag i dets nuværende 
udformning. 
1. Efter afdelingens opfattelse er det risikabelt eller i det mindste for tidligt at foretage en ny, 
regelmæssig forhøjelse af fællesskabskontingentet, så længe harmoniseringen mellem de for­
skellige transportformer ikke fremmes, og der ikke i prognoserne også tages rimeligt hensyn til 
situationen for de andre transportformer. 
Under disse omstændigheder må afdelingen på ny give udtryk for sine betænkeligheder ved, at 
der i den aktuelle prekære økonomiske situation gennemføres ensidige liberaliseringsforan­
staltninger til gunst for landevejstransporten. 
Nr. C 348/40 De Europæiske Fællesskabers Tidende 31. 12. 81 
2. En sådan liberalisering er heller ikke berettiget. Kommissionen bygger på materiale fra 
IFO-instituttet, som har konstateret et fald i vejgodstransporten i 1981 i forhold til 1980. Et 
lignende fald i trafikken foreligger også for alle andre transportformer. 
Hvis der i 1982 kun bliver tale om en beskeden økonomisk vækst — efter IFO-instituttets 
prognoser kommer det højst til at dreje sig om 1 til 2% — er der ingen begrundelse for at forøge 
fællesskabskontingentet med 20%. 
3. De konjunkturbestemte svinginger kan bedst udlignes ved hjælp af de omfattende bilate­
rale kontingenter, der er mere elastiske, og sådan er det også foregået i praksis. Fællesskabs-
kontingentet rummer ikke en sådan elasticitet. Erfaringsmæssigt udnyttes for fællesskabskon-
tingenternes vedkommende næsten kun de trafikrelationer, der med størst udbytte lader sig 
betjene med landevejstransport, mens svagere forbindelser udnyttes ringere* Netop på det 
punkt kan de bilaterale kontingenter være til stor nytte. 
4. Det må også konstateres, at staternes tildeling af fællesskabskontingenter og den hidtidige 
tildelingsmetode trænger til revision. Det kan ikke bestrides, at der kan skabes visse muligheder 
for flere kontingenter til Grækenland, Storbritannien og Irland, hvis man enes om en ny 
tildelingsmetode. Den hidtige metode tillader ikke en differentieret behandling af kontingen­
terne. 
II. Resultat af afstemningen om ændringsforslaget 
Stemmer for: 66; stemmer imod: 47; undlod at stemme: 12.